Acțiune introdusă la 12 aprilie 2017 – M J Quinlan & Associates/EUIPO - Intersnack Group (forma unui cangur)
(Cauza T-219/17)
Limba în care a fost formulată acțiunea: germana
Părțile
Reclamantă: M J Quinlan & Associates Pty Ltd (Hope Island, Queensland, Australia) (reprezentanți: M. Freiherr von Welser și A. Bender, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Intersnack Group GmbH & Co. KG (Düsseldorf, Germania)
Datele privind procedura în fața EUIPO
Titularul mărcii în litigiu: reclamanta
Marca în litigiu: marca Uniunii Europene tridimensională (forma unui cangur) –marca Uniunii Europene nr. 13 342
Procedura care s-a aflat pe rolul EUIPO: procedură de decădere
Decizia atacată: Decizia Camerei a doua de recurs a EUIPO din 27 ianuarie 2017 în cauza R 218/2016-2
Concluziile
Reclamanta solicită Tribunalului:
anularea deciziei atacate;
obligarea EUIPO la plata cheltuielilor de judecată;
organizarea unei şedinţe de judecată pentru audierea pledoariilor pentru a se garanta pe deplin dreptul reclamantei de a fi ascultată.
Motivele invocate
încălcarea articolului 51 alineatul (1) litera (a) din Regulamentul nr. 207/2009;
încălcarea articolului 51 alineatul (1) litera (a) din Regulamentul nr. 207/2009 coroborat cu articolul 15 alineatul (2) din același regulament;
încălcarea articolului 51 alineatul (1) litera (a) din Regulamentul nr. 207/2009 coroborat cu articolul 15 alineatul (1) al doilea paragraf litera (b) din același regulament.
____________